Així va ser... Espanta la por! 2021
Channel: L'ETNO. Museu Val. Etnologia Diputació de València
Date: 2021-12-19

Enguany L’ETNO. Museu Valencià d’Etnologia s’unix a la Càtedra Enric Valor de la Universitat d’Alacant per donar visibilitat a la important tasca de recopilació i publicació de les seues Rondalles Valencianes que han ajudat a mantindre viu l’imaginari popular valencià i van ser les protagonistes de totes les activitats programades.

De projecte de L'ETNO. Museu Valencià d’Etnologia a campanya cooperativa que vertebra el territori valencià.
Espanta la por! ja és una marca, una imatge i un referent que identifica el museu i la seua Biblioteca. Allò que va nàixer l’any 2016 com a un projecte liderat per la Biblioteca de L'ETNO ha esdevingut una campanya global que s’ha estés per tot el territori valencià amb la participació i implicació dels museus etnològics locals i les biblioteques publiques valencianes.
Què és això d’Espanta la por?
Es tracta d’una campanya per a reivindicar l’imaginari valencià de la por al voltant de la festa de Tots Sants. Els seus objectius principals són donar a conéixer els personatges que espantaven els nostres iaios i iaies i retrobar-nos amb la tradició oral, les rondalles i les llegendes de les quals  aquells éssers són protagonistes. Tanmateix, ha esdevingut en una campanya de foment de la lectura a través de la literatura popular valenciana, en una motivació per a la recopilació, i en un element per a la promoció de l’ús de les biblioteques.